Xavi

Xavier Hernandéz Creus známy aj pod menom Xavi či Xavi Hernández (* 25. január 1980, Terrassa, Katalánsko) je bývalý španielsky futbalový reprezentant, ktorý hrával na poste pravého záložníka či defenzívneho stredopoliara. Bol súčasťou tímu FC Barcelona a španielskej reprezentácie, s ktorou vyhral Majstrovstvá Európy 2008, Majstrovstvá sveta 2010, Majstrovstvá Európy 2012. Na Majstrovstvách Európy 2008 sa stal aj najlepším hráčom.

V španielskej reprezentácií debutoval 15. novembra 2000 v zápase proti Holandsku a bol pevnou súčasťou národného tímu až kým neoznámil koniec reprezentačnej kariéry v roku 2014. 

6. júna 2015 vo finále Ligy majstrov proti Juventusu v 78. minúte nahradil hráča Andrésa Iniestu na berlínskom Olympiastadion, kde odohral svôj posledný zápas za FC Barcelonu a následne prestúpil do katarského klubu Al Sadd SC, kde hral až do ukončenia svojej hráčskej kariéry 20. mája 2019. Zároveň v ňom začal svoju manažérsku kariéru a v novembri 2021 bol povolaný do FC Barcelony.

 Kariéra 
Väčšinu svojej futbalovej kariéry trávil na barcelonskom Nou Campe, ktorému sa upísal už vo svojich jedenástich rokoch. Rýchlo dozrel vo vynikajúceho hráča a vo veľmi mladom veku už nastupoval v druhej lige za B tím  Barcelony.

Jeho futbalové schopnosti mu umožnili už v roku 1998 svoj debut za A tím. Jeho prvý zápas bol oslňujúci, ihneď sa trafil do siete tímu z Mallorcy. V tíme  Louis van Gaala sa ihneď stal kľúčovým hráčom a je považovaný za jedného z tých, ktorí sa zaslúžili o znovuzrodenie  Barcelony. Pevné miesto v základnej zostave v strede poľa si držal počas pôsobenia všetkých trénerovi či to bol van Gaal, Carles Rexach, Radomir Antic alebo Frank Rijkaard.

Svoj prvý víťazný reprezentačný zápas hral proti  Holandsku. A svojimi ďalekonosnými strelami a obratnosťou si hneď získal srdcia fanúšikov španielskej reprezentácie.

Jeho nominácia na  majstrovstvá sveta v Nemecku sprevádzala veľa špekulácií a rozporuplných reakcií, pretože sa pred šampionátom zranil, ale stihol sa dať do poriadku a získal dôveru trénera Luisa Aragonésa, ktorý povedal na jeho adresu: "Vy hovoríte, že je hazard vziať Xaviho na majstrovstvá sveta, ale skutočný hazard je nechať ho doma ".

V samotnom turnaji mal Xavi pre  Španielsko veľký význam. Odohral všetky zápasy do konca av zápase proti  Ukrajine bol dokonca vymenovaný najlepším hráčom zápasu.

Xavi veľmi dobre čítal hru a bol perfektný tvorca hry, ktorý bol schopný diktovať tempo zápasu. Bol kapitánom FC Barcelony a patril ku kľúčovým hráčom tohto klubu.

 Štatistiky 
Aktualizované: 13. mája 2012
KlubSezónaLigaPohárEurópaOstatnéZahrňuje ostatné súťažné zápasy: Supercopa de España, Superpohár UEFA, Majstrovstvá sveta vo futbale klubovCelkomŠtartyGólyŠtartyGólyŠtartyGólyŠtartyGólyŠtartyGólyBarcelona B1997–98393–––3931998–99180–––1801999–200041–––41Celkom614–––614Barcelona1998–991713160112731999–200024041101003822000–012027090–3622001–0235410160–5242002–0329210141–4432003–043646071–4952004–053631080–4532005–061600040202202006–073537270515462007–0835771121–5492008–0935651143–54102009–1034332111515372010–1131360122105052011–1231106291415014Celkom4144857101391118462873 Celkom v kariére4755257101391118468977


 Úspechy 
 Klubové 
 8x víťaz španielskej ligy (1998/99, 2004/05, 2005/06, 2008/09, 2009/10, 2010/11, 2012/2013, 2014/2015)
 6x víťaz Španielskeho Superpohára (2005, 2006, 2009, 2010, 2011, 2013)
 3× víťaz španielskeho pohára (2008/09, 2011/12, 2014/2015)
 4x víťaz Ligy majstrov (2005/06, 2008/09, 2010/11, 2014/15)
 2× víťaz európskeho superpohára (2009, 2011)
 2× víťaz MS klubov (2009, 2011)
 1x víťaz katalánskeho superpohára (2014)

 Reprezentačné 
 1x zlato MS do 20 rokov (1999)
 1x bronz ME do 21 rokov (2000) v Bratislave, v súboji o bronz porazili Slovensko
 1x striebro z LOH (2000)
 2x zlato ME (2008, 2012)
 1x zlato MS (2010)

 Referencie 

 Iné projekty 

 Externé odkazy 
 Oficiálne stránky 
 Profil na stránke FC Barcelona

Kategória:Španielski futbalisti
Kategória:Katalánski futbalisti
Kategória:Hráči FC Barcelona
Kategória:Hráči Majstrovstiev sveta vo futbale 2002
Kategória:Hráči Majstrovstiev Európy vo futbale 2004
Kategória:Hráči Majstrovstiev sveta vo futbale 2006
Kategória:Hráči Majstrovstiev Európy vo futbale 2008
Kategória:Hráči Majstrovstiev Európy vo futbale 2012
Kategória:Majstri Európy vo futbale
Kategória:Majstri sveta vo futbale
Kategória:Hráči Majstrovstiev sveta vo futbale 2010